als_Latn dik_Latn sag_Latn
I ftuar në emisionin ‘Të paekspozuarit” të gazetarit Ylli Rakipi në ‘News24’ kryeministri Edi Rama ka folur për aktualitetin politik, protestën e opozitës, situatën parazgjedhore si dhe të ardhmen e koalicionit më LSI. I pyetur për faktin se në qarkun e Lezhës, Partia Socialiste nuk ka më asnjë deputet për shkak edhe të rekordeve kriminale, Rama i është përgjigjur me ironi duke kërkuar një kokërr qepë që të qante për këtë fakt.
INTERVISTA:
Rakipi: Ti duhet të qash për Lezhën sepse nuk ke asnjë deputet në atë qark.
Rama: Më sill një kokërr qepë të qaj tani..
Rakipi: Por kjo është e vërtetë…
Rama: Ka një rrezik shumë të madh. Rreziku që të bëhemi qesharakë në sytë e botës.
Rakipi: Ti në Lezhë ke 28 mijë vota dhe nuk ke asnjë deputet…
Rama: Unë po përgjigjem për çdo gjë. Nuk po bëjmë garë tani, më lër të flas.
Rakipi: Në Lezhë ti more 28 mijë vota dhe nuk ke deputet. Ty ta mori deputetin e fundit LSI se i kishe me rekorde kriminale ata të tutë.
Rama: Kjo është një farsë. PS votoi bashkë me LSI heqjen e mandatave në kuadër të ligjit të dekriminalizmit.
Rakipi: Ke marrë gra se ato nuk janë të inkriminuara…
Rama: Më vjen keq. Ku e ke faktin që ne caktuam një kandidat.
Rakipi: Ty të mbeti Lezha në dorë.
Rama: Unë si kryetar dhe kryeministër nuk kam vendosur lista me rekorde kriminale. (BalkanWeb)
als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn